
السلام عليكم ورحمة الله وبرکاته» بسم الله والصلاة والسلام على رسول الله -صلى الله عليه وسله=»› اهلا بكم في الحلقة الثانية من وقفات 
مع سورة ق» ضمن برنامج آيات تتلى» تكلمنا في المرة الماضية بفضل الله -سبحانه وتعالى-, عن خواص السورة الأثرية وما ورد عن البي - 
صلى الله عليه وسلم- من اهتمام بمذه السورة العظيمة» وكيف كان أن النبي -صلى الله عليه وسلم- يقرأها في المجامع الكبار؛ على مستوى 
العيد» على مستوى خطبة الجمعة» على مستوى صلاة الصبح» النبي -صلى الله عليه وسلم- اهتم بمذه السورة. 


أيضاً تكلمنا عن الفرائد التي تميزت بما سورة ق الجو اللي واضح إن فيه طغيان "ربا مَا أَطَعَيْفُه" "وَأَصْحَابُ الرس" قلنا قتلوا نبيهم حت تُبّع 
لما أسلم قتلوه» وهذه التجميعة التي لم تذكر إلا في هذه السورة» فتكلمنا عن جو هذه السورة» وعن ترتيب السورة في قضية المفصل» وتكلمنا 
عن المحكم, وأن أي خطاب دعوي يقدم لعموم الناس يخلو من الكلام عن قضية الدار الآخرة هو خطاب أجوف» هو خطاب لا بمثل هذا 
الدينء لأن ده مركز من مراكز الوحي» من مركزيات الوحي الكلام عن الدار الآخرة, فلابد أن نعي هذا الأمرء أن أي خطاب بيقدم ده هم 
نفسهم قالوا في أول السورة "بل عَحِبُوا أن جَاءَهُم -إيه- مُنَذِرٌ", فكأن الوظيفة الرئيسية له هي قضية الإنذار, فإذا غاب الإنذار عن الداعية؛ 
أحياناً بيتحول الداعية للأسف مطمئن للناس على دنياهم» ومبشر بزخارف الدنياء وإني أنا لن أغير شيء» هذا ليس خطاب القرآن» لذلك 
هم في سورة يونس» قال ربا -سبيحانه وتعال- "قال الذي لا يَرْجُونَ لِقَاءَنَا -اللي مش عايزين دار آخرة ما عندهمش مانع من وجود قرآن» 
ولكن قالوا إيه- انْتِ بِقْرْآنِ عَيْرٍ هُذَا ولا أقول لك احنا ممكن نشيل منه حد حتت أَوْ بَدُلهُ" ب » لكن هو ما عندهومش مشكلة من قرآن 
عبارة عن كلام معرفي مزين لا يغير في أنغاط حيام» لكن ليس هذا هو الخطاب الأخروي الذي سمي بالمحكم الذي أول ما نزل كما قلنا المفصل 
الذي غير حياة الناس ونقلهم حتى أمنا عائشة لها تعبير جميل بتقول إيه؟ حتى إذا ثاب الناس» وكأن المفصل بيعيد العقل إلى رشده مرة أخرى. 


طيب نبدأ الشوط التاني انت بتيجي تقلب الصفحة كده الصفحة التانية اللي من سورة ق وبادئة بداية عجيبة» واحنا قلنا يا جماعة إن الخطاب 
القرآن كلمتكم عن مقالة إبراهيم السكران سطوة القرآن» كنت زي ما قلت لكم في درس امه ممبزات الخطاب عد أن خطاب 
القرآن كأنه من عل يحيط بالنفس البشريةء النفس ما تعرفش تفلفص منه, لذلك ربنا بيقول إيه؟ "وَلَقَدْ صرف > فيه حالة من 
التصريف الخطاب القرآن إنه يحيط بالنفس البشرية» تخيل إن واحد منكر للبعث» بيقدم خطاب إعلامي تعجبي ساخر من قضية البعث, تخيل 
الآيات دي بتقول له إيه؟ الله -سبحانه وتعالى - يعلم ما في صدرك, ويعلم ما يدور في صدرك, وما تتكلم من كلمة إلا والله يعلمهاء الواحد 
ممكن يقول إيه؟ إيه ده؟ تخيل لو انت بتكلم واحد مثلاً ملحد» واحد يقول لك لا لا ما تقولوش كده. أصل هو مش هيصدق الكلام د 

دع هذا الخطاب ينفذ إلى أعماق قلبه, القرآن -ركزوا معي في النقطة دي- بيضغط على نقاط الضعف عند الإنسان» حتى لو هو بينكرها 
ظاهرياً» لكن الفطرة بداخله تصرخ عند الضعف, لذلك القرآن يقول له إيه؟ هتعمل إيه في المرض؟ هتعمل إيه لما تكون في نص البحرء القرآن 
بينزع الإنسان من مواطن قوته ويريه مواطن ضعفه. ويقول له أنت تحتاج إلى الله في مواطن ضعفك» عند موتك» عند البعث» عند مرضك› 
عند حاجتك إلى الله -سبحانه وتعالى - ولن ينفعك أحد, زي في منتصف البحرء فالقرآن بيوقظ الفطرة مره أخرى, فتخيل القرآن بيخاطب 
شخص معاند» احنا بنقول القرآن هنا في سورة ق معاند طاغية متكبر عنيد مريب» فيه لبس» بيقدم خطاب إعلامي كمان طاعن» والقرآن 
يقول له إبه؟ "ولذ حَلَقنَا الإنسَانَ وَتَعْلَمُ ما وسوس به نَفْسُْ ون أَقْرَبْ إِلَيْهِ مِنْ حَبْلٍ الْوَرِيدِ". الصفحة الأولى أنا أصلاً لا جيت اقرا تخيل 
مثلاً خصوصًا اللي بيقرأ من طبعة المصحف اللي هي السعودي انت قرأت الصفحة الأولانية من سورة ق "ق ‏ وَالُْرآنِ الْمَجِيدِ" وخلصت 
وبعد كده 'كَدَبَتْ قَبْلَهُم" بعد كده "أفَعييتا باق الْأَوَلِ ‏ بَلْ هُمْ في أبس مَنْ حَلَقٍ جَدِيدٍ" تخيل لو انت بتقلب الصفحة وما قريتش الصفحة 


ر 
٤‏ 


دي خالص من أول "وَلَقَدْ خَلَقْنَا الإنسَانَ وَنَعْلَمْ' لغاية ما يخشوا النار ويخشوا الجنة وبعد كده كملت بقية السورة» انت ممكن تحس إن الصفحة 
دي ممكن تتشال عادي جداً» يعني انت ممكن تشعر إن السياق مكمل» هذا السياق اللي هو ده حلقة النهاردة هو نزع هذا المتكبر العنيد, 
لأن دابماً يا جماعة الإنسان في زحمة الطغيان ومع المجموع بيشعر بحالة من الكبر ومنع الوعظ لذلك ربنا بيقول لهم إيه؟ "فل إِنَا أَعِظْكُمْ بِوَاحِدَةٍ 
أنْ تَقُومُوا لله مَنْىَ وَهُرَادَى" ؛ القرآن بيعمل ده. إنه بياخده لوحده» يقول له تخيل مشهدك وانت دلوقتي هتسير في حلقات البعث 
خطوة بخطوة إلى أن يا إما تلقى في جهنم أو لو أسلمت وتبت تدخل الجنة. 


"ولذ خَلَقَنَا الْإنسَانَ", عايزك تستحضرء الآيات دي بتكلم واحد قاعد بيطعن في الدين وبيقدم خطاب ويتريق على البعث وبيتريق على 
الدين» فييجي حد جنبه يقول له إيه؟ "وَلَقَدْ خَلَفْنَا الْإِنسَانَ وَتَعلَمُ ما تسوس به فة ون أَفْرَب إِلَيْهِ من حَبْلٍ الْوَرِيدٍ * إِذ ّى الْمُعَلَقََان" 
انت قاعد بتوسوس وتخطط في صدرك, وبعد كده الكلام بيبدأ يطلع على لسانك وتقول» فيه ناس وظيفتها فقط يَتَلَّى الْمُتَلمَيَانِ أصلاً إن 
القرآن يجيب التعبير ده وراء بعضه ده مقصود لأنه في نطقه صعب» يَتَلَقَى الْمُتَلقَيَانِ التلقي ده واحد قاعد جاهز» عشان كده قال قعيد هو 
دي وظيفته قاعد ها فقط. وبصيغة المبالغة "إذ يَتَلقَى الْمُتَلقَيَانِ عَنِ اليَمِينِ وَعَنِ الشّمَالٍ فَعِيدٌ * ما يَلْفِظُ -ما هو أكيد هيقول كلام- من 
قَوْلٍ إِلَا لَديْه قيب عَتِيدٌ", الأقوال مذكورة كتير في سورة ق» وحتى اسم السورة ق فيها القول وفيها "فَاصْبرْ عَلَى ما يَقُولُونَ". وواضح إن 
أقوال المشركين أثرت في نفوس المسلمين, فكان لابد من خطاب قرآن قوي لدفع الخطاب الإعلامي الكافر, واحنا لازم نتعلم ده في الدعوة, 
إن لما يكون فيه خطاب إعلامي قوي بيطعن في ثوابت الدين لا بد أن خض الدعاة وما خطاب قوي زي ما هنا في سورة ق» الخطاب 
بينزع الإنسان من غفلته» وينزع الغطاء "فكشفتا عَنكَ غِطَاءَكَ". 


"ما يلْفِظُ من قول" حصار للنفس» شوف السورة بتحاصره» بتقول له نفسك محاصرةء الأقوام اللي قبل كده كانوا محاصرين؛ جنتك لما 
بتموت وتتحط في الأرض كل جزئية بتدشال منها انت محاصرء يعني شوف الرقابة» انت عارف أنا بحس إن سورة ق عملت إيه؟ مجموعة من 
الكفار قاعدين بيخططوا؛ احنا نطعن في الدار الآخرة إزاي؟ احنا نعمل كذاء البرنامج انت هتطلع تقول كذا في البرنامج» وفجأة الكشافات 
تتفتح عليهم؟ سورة ق فتحت الكشافات عليهم واتفضحواء ويتقال له انت مراقب» صدرك مراقب» أقوالك مراقبة» وساوسك خواطرك 
مراقبة» لا هتموت وكل جزئية بتتاخد منك "قد عَلِمْنَا مَا تََقْصْ الْأَرْضُ مِنْهُمْ" رقابةء جو من الحصار. القرآن اللي قامت به سورة ق. 


"ما يلفط من قَوِلٍ إل لَدَيْه رَفِيبٌ تيد" هو معد لذلك» رقيب» فجو الرقابة في سورة ق موجود» تيل بقى كمان السياق القرآني؛ قاعد 
بيوسوس ويخطط ويتكلم» وفجأة وهو قاعد في القعدة دي اللي بيرتب فيها ماذا سيقدم ويطعن في الدين؟ "وَجَاءَتْ سَكْرَةُ الْمَوْتِ باق 

السياق أصلاً إن ربنا بيتكلم إن الواحد أفعاله مراقبةء وساوسه وخواطره مراقبة» فجأة وَجَاءَتْ سَكْرَةُ الْمَوْتِ باق ذلك ما كنت منۀ يد“ 
"ما كنت مِنْهُ تَحِيدُ" ابن عطية كان له كلام جميل في الآية أرجو إن انتم تراجعوه» وابن عاشور خده وأضاف عليه. وصاغوه بصيغة بيانية جميلة: 
يعني أرجو إن انتم تقرأوه» لفظ "ما كنت مِنْهُ تحيذ". 

وإن شاء الله في الحلقة التالتة 'فَتَقَبُوا في الْبلّادٍ هَلْ من تيص" فقالوا إن حاد وحاص وتحيد وتحيص قريبة من نفس المعنى وإن واضح هما يا 
جماعة خلينا نعيد ترتيب دماغنا كده في السورة, هما ا في السورة؟ بينكروا البعث, إيه اللي ما ينفعش ينكروه؟ إيه الحقيقة اللي ما 
ينفعش ينكروها؟ الموت, طيب» هو أصلاً خايف من الموت ليه؟ لأن الموت هيقطع عليك شهواته» فكل -أنا أعني كلمة كل- كل تفكير 
الحضارات المادية أقصى درجة استمتاع بمذه الحياة» وهروب وتأجيل الموت بقدر ما يستطيعون, يعني هم بيفزعوا من سيرة الموت» يقعد يفكر 
طب نعمل أدوية للشيخوخة؟ طب لو ناس ماتت ينفع نعين جثنهم بحيث لو اكتشفنا سر الروح نعيدهم تاني؟ ويقعدوا يعملوا أفلام في هذه 
الطريقة, فقضية الفزع من الموت ده موجود في الحضارات الادية التي لا تفكر إلا في المادةء لذلك هو آية سورة البقرة قضية إن هو يتمنى أن 
يعيش ألف سنة, هو "يود أَحَدُهُمْ لَوْ يُعَمّرْ الف سَنَة" ؛ هو قضيته إن هو يعمرء يعني هو لا يتمنى ولا يفكر إلا في هذه الدنياء فربنا 
بيقول له وَجَاءَتْ سَكْرَةُ الْمَوْتِء خد بالك لأن الكلمة دي بتتكرر معنا في سورة باحق في الأول "بل كَدّبُوا بالق" وفي الآخر هتيجي 
الصيحة بالق ولاحظ إن الكلمات المتكررة معانا القول والرقيب والحق وما فيها من كلمة ق وقوتّاء بحيث ده برضه بيديك جو عام للسورة. 


وَجَاءَتْ سَكْرَةٌ الْمَوْتِ باحق هذا الموت الذي كنت تحيد, يعني تحيد انت عارف إيه؟ عمال تميل كده» هو الموت عمال يجي لك كده؟ طب 
أطول مش عارف إيه؟ وسبحان الله مثلاً أزمة كورونا زي اللي احنا عايشينها؟ أسأل الله السلامة والعافية» وأسأل الله -سبحانه وتعالى- أن 
يشفي كل مريض مسلم وأن يجعل هذا الوباء كفارة لمن ابتلى به من المسلمين» وشهادة لمن مات به من المسلمين» شوف حاجة إزاي أزمة 
عالمية وتجد حالة فزع» حالة فزع من هذا الوباءء وإزاي إن الاقتصاد اتدمر بفيروس لا يرى بالعين امجردة, ذلك ما كنت مِنْهُ يد تأت الآيات 
تلو الآيات» لكن هم على طولء أول ما الآية بتبدأ بالنسبة لهم تخفت ينسبونا إلى غير الله -سبحانه وتعالى- 'إِذَا لم مّكْرٌ في آيَاتِنَا" 

> مرة "گان 1 يَدْعْنا إلى ضر مه" > ذُلِكَ ما كنت مِنْهُ تِيدُ شوف السياق» استحضر معايا الصفحة دي» هو كان قاعد 
بيفكر ما تُوَسْوِسُ به نَفْسُهُ وبعدين بيتكلم ما يَلْفِظَْ من قَوْلِ إزاي أنا أطعن في الدين ده» وبعدين فجأة وهو قاعد في القعدة دي, اتاخد, 
وَجَاءَتْ سَكْرَةُ الْمَوْتِ باحق ذلك ما كت مِنْهُ تَيدُ, قرغ وفي الفزع ده إيه اللي حصل؟ وَنُفِحَ في الصُورٍء الكل بقى حصل البعثء ذَُلِكَ 
يَْمُ الْوَعِيدٍ اللي انت كنت بتنكره» وبعد كده فجأة لقى نفسه بیتاخد» وجاءت شوف السياق متتالي» انت بتخاطب واحد منكر لكل ده 
أصلاً يعني يا جماعة القرآن لا يبالي بإنكارهم» ودي نقطة اتكلمت عنها كتير في القرآن» مشكلة النقاشات مع الملحدين إن فيه منطقة مثلاً 
ده الإلحاد مثلاًء وفي منطقة هنا لإثبات إن فيه يقينيات في الكون وإن فيه إحكام وإن فيه ربنا وإن فيه قرآن وإن فيه بعث» وبعد کده بقى 
الأحكام التشريعية, جزء كبير من النقاشات بيضيع في المنطقة دي أصلاً للأسف, القرآن بيتجاوز كل ده بيتكلموا على إنه حقائق بيحاصرواء 
زي ما قلت لكم أنا يعني فعلاً والله لما جيت أحضر السورة آخر السورة قعدت أضحك,. يعني لما وصلت لآخر السورة واحد منكر في آخر 
السورة بيقول له وَاسْتَمِْ يَوْمَ باد يعني انت متخيل؟ يعني واحد منكر لحاجة بتقول له هيحصل» وهتسمعه» والأمر بسيط» ذلك حَشْرٌ 
عَلَيْنَا يَسِيِنٌ فعلاً هذا لا يقوله إلا الله مفيش بشر يقدر يقول كده. مفيش بشر في النقاشات, يقدر يتكلم بالثقة دي» فتخيل كده تاني 
يوسوس به نفسه, بعد كده بیتکلم» وبعد كده اتخطفء وَجَاءَتْ سَكْرَةُ الْمَوْتِ بالق ذلك مَا كنت مِنْهُ تيد وبعد كده فجأة كل صخابه 
كمان وَتُفِحَ في الصُور ‏ ذُلِكَ يَوْمُالْوَعِيدِ وَجَاءَث لقى نفسه بيتساقء كَل نَفْسِ كل واحد لوحده» والتركيز على الفرديةء ركزوا معاياء الركيز 
على الفردية في الحساب أمر مقصود في القرآن, لأن كتير من المشركين هو ماشي مع إيه؟ مع المتبوع ومن الرسايل الجميلة قوي الأتباع 
والمتبوعون في القرآن الكريم دكتور صلاح الخالدي» وَجَاءَتْ كَل نفس مَعَهَا سَائِقّ وَشَهِيدٌ على دماغهاء يشهد على أفعاهاء ماشي؟ والخلاف 

بقى هل هو ده الملكين ولا لا؟ وَجَاءَتْ كل تفس مَعَهَا سَائِقّ وَشَهِيدٌ وبعد كده فجأة اتحط يتقال له خطاب» هو دلوقتي أول مرة بقى 
هياب خطاب مباهرء أذ كنت في فة قن هذا قگشفتا غنك عِطَاءَكَ قمر بَصَرْكَ الْيَوْمَ حَدِيدٌ لو سمحت بكرر تان» عيش الآيات كأنك 
أول مرة تسمعهاء استحضر إن واحد مشرك معاند رافض جاحد منكر للبعث» وتخيل البي -صلى الله عليه وسلم- واقف بيقرأ عليه هذه 
الآيات» وبيتقال له الأقوام اللي قبلك كذبواء ما توسوس به نفسك ربنا يعلمهاء أقوالك ربنا يعلمهاء فجأة هتموت» وجاءت سكرة الموت» 
فجأة هينفخ في الصور, فجأة هتساق فجأة هتقعد على الكرسي نحاسب» يتقال لك لَقَدْ كنت أول بقى خطاب موجه مباشر للفرد يجي هنا 
َد كنت في عَفْلَةِ مّنْ هُذَاء فتخيل لما واحد وهو لسه في الدنياء طب وأنا ليه أحط نفسي في الموقف ده؟ 


طبعاً لَقَدْ كنت في عَفْلَةِ مَنْ هذا فيها تلات أقوال: 

- هل الخطاب للنبي -صلى الله عليه وسلم- قبل القرآن» انت ماكنش عندك هذه الطريقة ولا هذه الدعوة ولا هذه الآيات. 

- ولا الخطاب للكافر فقط؟ 

- ولا الخطاب لكل مؤمن وكافر, الخطاب للعموم» وده مال إليه الطبري وابن كثير. 

وفيه ناس قالت لاء أظن ابن عاشور رجح بقوة إن الخطاب للكافر, لأن السياق إن فيه جاحد في جحود ربَنَا مَا أَطْمَيُْهُ خلاص؟ 

وأنا أميل إن هي لكل غافل» بلاش نقول مؤمن وكافر, والله أعلم» لكل غافل» لذلك الخطاب فجأة بيقول له لَقَدْ كنت في غَفْلَة مَنْ هُذَاء 
هذاء اسم إشارة للقريب» السياق بيكلمه على إنه حقيقة في البعث» القرآن لديه قدرة عجيبة الي كدر ا ز الزمان» يعني القرآن بيقول 
رف حرالك بيده الى e a‏ كي 34 عَفلَة مّنْ هذا فكشفتا عَنكَ غِطَاءَكَ 
فَبَصَرْكَ فَبَصّرْكَ الْيَومَ حَدِيدٌ» الذي يوقن بالقرآن يصبح بصره حديداً يعني إيه الحدة والإصابة؟ يا جماعة البي -صلى الله عليه وسلم- قال حديث 
صحيح إن شا ال من سره أن ينظ إلى اقام رأ الع ما كنت تقو ال الأول ده من الحديث تتوقع إيه غل؟ الي عاب يشوف 
القيامة, عايز تشوف وت عايز تشوك القيامة ات مثلاً فلينظر إلى فوهة بركان, مغلا فلينظر مغلاً إلى قاع بحر بينفجر مغلا ما أنا 
عايز أشوف القيامة» مَن سره أن ينظرٌ إلى يوم القيامة كأنه أي عين؛ 0 -إيه ده؟ يعني أنا عايز أشوف القيامة اقرأ بس هتقرأ بقلبك-, 


هه 


أقرأ إيه؟ فليقراً "إِذَا الشَّمْسسْ كُوْرَتْ " و"إذا السّمَاءُ انفطرّت" و"إِذَا السَّمَاءُ انشقت"'. يعني القرآن لديه قدرة على أن تبصرء أن تبصر الدار 
الآخرة» وحنظلة قال كده» أناكنت بروح للنبي -صلى الله عليه وسلم-, ارجع "كأنا رأي عينِ""» بيقول هم أنا شفت الجنة والنار كأني شفتهاء 
فهو القرآن عنده قدرة لكده» لو انت عشت مع القرآن, لذلك في آخر السورة إن مش أي حد هيستفيد من السورة» فالناس تقول لك إيه 
ده؟ السورة المغيرة انت كلمتنا عن طاقة تغييرية مجهولة وكلمتنا عن المفصلء وإزاي عمل انقلاب في جيل الصحابة؟ وإزاي ثاب الناس إلى 
رشدهم؟ ما هو مش أي حدء فيه شروط في آخر السورة. 


لذ كنت في عَفْلَةِ مَنْ هُدَا فَكْشَفْنَا عَدكَ عِطَاءَكَ يبقى سورة ق بتنزع الريبة من الصدور, وبسزع التطادامن a‏ سورة ق تنزع الريبة من 
الصدور لأن هم في أمر مريب في أمرٍ مريج في لبس» هم على طول في حالة شك» وفيه غطاءء لََدْ نت في ع غَفْلَة مَنْ هذًا فَكشَفْنَا عَكَ 
غطَاءَك فبصرك ك اَيَو حَدِيدٌ خد بالك هو مش ملاحق» هو فجأة كان وسوسة, وبعدين كلام» وبعدين فجأة مات» سكرة الموت» فجأة لقى 
سائق وشهید» وبعدين نفخ في الصورء بعد كده قاعد على الكرسي بيتقال له لَقَدْ گنت في عَفلَةَ هو لسه ما نطقش» يعني هو لسه ما دافعش 
عن نفسهء لَقَدْ كنت في عَفْلَةِ مَنْ هُذَا فَكَشَفْنَا عَنكَ غِطَاءَكَ فَبَصَرْكَ اليَْمَ حَدِيدٌ لسه جاي يتكلم؛ وَقَالَ قَِيئهُ -قرينه هنا الملك اللي معه- 





۱ 


' صححه الألباني 

هذا مَا لَدَيَ عَتِيدٌ أهو ده لسه جاي يقول والله يا رب أنا ما عملت حاجة, لسه جاي يتكلم, لا لا لاء كل حاجة مكتوبة ومعدة ومحفوظة 
بالخواطر. 

كنت بقرأ في سورة الكهف في قول الله -سبحانه وتعالى- "مال هدا الْكِتَابٍ لا يُغَادِرُ صَغيرَةَ ولا كبيرة' > كنت بقرأ في القرطبي 
عامل تجميعة للأقوال عجيبةء يعني مرعبة, قال لك الكبيرة المعصية والصغيرة التبسم في المعصية, يعني أحوالك وانت بتعمل معصية, كنت 
بتضحك؟ كنت متضايق؟ تخيل» هم انبهروا مَالٍ هَذَا الكتاب لا يُغَادِرُ صَغِيرةً ولا كَبيرَةَ -مش إلا كتبها- إلا أَخْصًاهًا". الإحصاء أدق» 
الإحصاء أدق» فانت متخيل فجأة لسه مادافعشء أنا اللي باهرن في سياق سورة ق إن هي بتخطفه» يعني واحد كان قاعد في أمان الله عنده 
شوية وسوسة في صدره وقاعد بيتكلم؛ اتخطف» جت سكرة الموت» بعد كده ساق وشهيد, نفخ في الصور» قعد على كرسي» كنت في غفلة» 
لسه جاي يدافع» هذا ما لدي عتيد, اترمى في جهنم أَلْقِيَا في جَهَئَمَ صدر الأمر وهو قاعد أَلْقِيًا في جهنم الجميل هنا إن جت بالأوصاف, 
انت منهم؟ هتترمى, کل كَفَارٍ عَنِيدِء العند, 'إِنّهُ گان لآياتتا عَنِيدًا" > فيه ناس مهما تيجي آیات» هو عنيد, زلازل» فيروسات» 


م رو 2 


ابتلاءات» هو عنيد» مش راضي يخضع» مش راضيء داياً العنيد يا جماعة عقابه شديد. لذلك ربنا قال إيه عن العنيد؟ "سَأْرْهِقُُ صَعُودًا" 

» سيرهق, لأنه کان عنید طيب هنا اليا في جَهَنّمَ كل كَفّارٍ عَنِيدِ ومن عِنْدُه ومن كفره يمنع الخير, واحد مستغرب يمنع الخير ما هو 
طبيعي بمنع الخيرء ودابما من النقاشات الإلحادية المشهورة, إيه القانون الأخلاقي اللي عند الملاحدة يعني؟ ليه يتعامل بأخلاق؟ يعني ليه؟ يعني 
حتى لما بتيجي تقرأ حتى في بعض الكتب العلمية يعني اما تيجي مثلاً تقرأ عن عمل الخير للناس أو التبرع بالدم أو حتى التبرع بالأعضاء وما 
بيناقشوها حت هم ما عندهمش دين في بعض الكتب هو رافض أصلاً دخول الدينء فيقول لك إزاي أقنع إنسان إنه يعمل الخير ده؟ يعني 
مفيش بعث» ماينفعش يقول له إيه؟ اصبر واحتسب» احتسب إيه يا حبیي؟ مفيش احتساب, فيه حساب» مفيش احتساب, انت حاسبني 
ماشي» هو ما عندوش الكلام ده أصلاًء فبالتالي هو بمنع الخير, لذلك ربنا بيقول إيه؟ "ريت الَّذِي يُكَذّبْ بِاليِين" الماعون:٠.‏ أي حد هينكر 
البعث» طبيعي, "فَذَلِكَ الذي يَدُعٌ الي > هياكل حقوق الضعفاء» غياب البعث وغياب فكر الدار الآخرة على طول يعيش في 
غابة مباشرةء ده التطور الطبيعي لغياب الدار الآخرة, "رايت الَّذِي يُكَذِبُ بالدّين * فَذْلِكَ الّذِي يَدُعٌالْييم"؛ ولا في دماغه المسكين, "ولا 
يحض عَلَىْ طَعَام الْمِسْكِين" ؛ ليه أصلاً؟ ليه يدعم المسكين؟ 


ليا في جَهَئَ كل كَفَارٍ عَنِيدٍ * ماع لَلْحَيرٍ معَْدٍ وعايش في ريبة وكل شوية نظرية تفسيرية للكون» وكل شوية نظرية تفسيرية لخلق الإنسان» 
وكل شوية نظرية اقتصادية ونطلع من نظرية لنظرية؛ وللأسف أصحاب الزة النفسية من المسلمين؛ الاشتراكية الإسلاميةء اللييرالية الإسلامية, 
الإلحاد الإسلامي. كل حاجة نشوفلها ونجيب نظريتهم ونحط جنبها إسلامي وقمة الاتهزام النفسي طب ما احنا عندنا الطرح القرآن بتاعنا 
فهما دائماً في ريبة لأن النظريات بتتغير مع تغيير الأسماء وهي دي كلها "إن هي إلا أَسَاءْ ينوم" » مُعْمَدٍ مُرِيبٍ * الَّذِي جَعَلَ مَعَ 
الله إا آخَرَ فَألْقِيَاهُ والشيء اللي بيلقى الذي لا قيمة له فَأَلْقَِاهُ في الْعَذَابٍ الشَّدِيدِ لإنه كان كفار عنيدء مناع الخير كلها صيغ مبالغةء وزي 
ما قلت لكم السورة بتخاطب الطغاة اللي كانوا بينكروا البعث وبيطعنوا في دعوة البي -صلى الله عليه وسلم-» واحد يقول لي طب الأتباع 
الصغيرين بقى الئاس اللي كانت إيه؟ بتخدم على أبو جهل وكده» ما هو انت لما بتضرب الكبير ده بيخاف» تخيل لا الخطاب ده بيقدم 
للطغاة, تخيل لما البي -صلى الله عليه وسلم- بمفرده بيقدم هذاء زي بالزبط كده سيدنا موسى لما يقف قدام فرعون بيقول له أرسل معنا بني 
اسرائيل» الناس إيه ده؟ ويبصوا لفرعون؟ ما هو لو فرعون خاف؟ هو كمان هيخاف» يعني تخيل انت لما بتخاطب الكبار الطغاة بمذا الخطاب 
هو الصغير بيخاف» وده طريقة إعلامية مهمة. 

الذي جَعَلَ مَعَ الله م ها آخَرَ فَاَلْقِيَاهُ في اعاب الشَّدِيدِ كل ده خد بالك الراجل كان قاعد, مش عايز أقول في أمان الله. كان قاعد بقى في 
أمان الشيطان, قاعد نفسه بتوسوس له بشوية خواطر, وقاعد عامل قعدة, إزاي أنا أطعن في الدين, اتاخد من القعدة دي.ومات والحساب 
ونفخ في الصور وجه سائق وشهيد واتقال له لقد كنت في غفلة من هذاء جيه يدافع عن نفسه لقى كتاب مفصل هذا ما لدي عتيد» صدر 
الأمر ألقيا في جهنم لسه هيترمى في جهنم معاه الشيطان بتاعه, قرينه بقى الشيطان هيترمى معاه في جهنم؛ طب الأتباع طب المتبوعين؟ طب 
الشيطان والله, قبل ما يتكلم عن الشيطان, فَالَ ريده رتا مَا أَطَْعَيْئُ خد بالك مَا أَطَعَيْتُهُ يعني ده طاغية» طب الشيطان يقول والله أنا ما 
عملت له حاجة, ده هو أصلاً هو اللي كان بیعلمني» أنا كنت بتعلم منه الفساد, ما أَطَعَيْتُه ده كَانَ في ضَلَالٍ بَعِيدِء ده أناكنت بأفاجا» ده 
أنا يعني ده احنا استفدنا منه» ده احنا كنا بنكتب وراه» احنا استفدنا منه وقد كان في ضلالٍ بعيد وتبرؤ الشياطين من الطغاة مشهور في 
القرآن. وإذا قلت لكم دراسة الأتباع والمتبوعون في القرآن بتاع الدكتور صلاح الخالدي جميلة» فيها استقصاء لكل آيات القرآن, الآيات 
الى ته و سورة ا لیت ميا ا ال اخائر ی ا يم الآبة ا محورية حينما يقف الشيطان 
يخطب في نار جهنم "وَقَالَ الشَيْطَان لما فضي الْأَمْرُ إِنَّ الله وَعَدكُمْ وَعْدَ الق -وأنا طلعت ندل معاكم- وَوَعَدنُكُمْ فأخلفكك" إبراهيم: ١‏ 27 
وبس يا جماعة أنا معلش مش هنضحك على بعض» عمركم شفتم خمسة شياطين رابطين واحد وبيضربوه عشان يعمل معاصيء وَمَا كان لي 
عَلَيْكُم مّن سُلْطَّانِء بس أنا هعترف بأخطائي, اللي أنا عملته أنا وسوست» إلا أن دَعَوْتكُمْ أنا لسه بنادي عليك فاستجبت فاء السرعة 
فَاسَْجبكُمْ يفلا تلووي وَلُومُوا أنفسكم. 

فالشيطان هيتبرأً» الراجل ده اتاخد من القعدة الملك بيشهد عليه» طب قرينه الشيطان كمان هو كمان بيتبرأ منه؟ رَبّنَا ما أَطَعَيْثُهُ ولک کان 
في ضَلَالٍ بَعِيدِ قرينه الشيطان اللي عارف تفاصيل تفاصيل تفاصيل أحوالك» ولذلك النبي -صلى الله عليه وسلم- لما قال المعلومة دي 
للصحابة اتنضواء كل واحد موكل به قرينه من الجن, قال حتى أنت يا رسول الله؟ قال حت أناء ولكن الله أعانني عليه فأسلم» يعني سواء هو 
الاسام أو فأسلم أو لأن في رواية زيادة فأسلم فلا يأمرن إلا بخير. فمسألة القرين دي انت واحد عارف تفاصيل بتحب إيه؟ نقاط ضعفك» 
"بق ا سرهم ليطن بِبَعْضٍ ما كُسَبُوأ" » فيه نقاط عندك ضعفء, الزلل ده إنك بتحط رجلك على حجر مش ثابت فتزل 
القدم بعد ثبوماء فخد بالك انت فيه نقاط ضعف عندك الشيطان عارفها كويس» وانت عارفها فلازم تحترم لحظات الضعف. 


تا ما أَطْفَيْكُةُ ولق کان في ضَّلَالٍ بَعِيدِء العجيب حتى كلامه اللي دافع به عن نفسه اتحذف, بس هو قال هو دافع ورد وقال أنا ما عملتش 
اتحذف, بدليل إيه؟ ربنا قال لا ای ادي يعني واضح إن هو رد على الشيطان وقال لا هو اللي ضحك علي» والمتبوعون دول» حتى 


oh 0 


كلامه لم يذكر, قال لا َصمُوا لَدَيَ وَقَدْ قَدَمْتُ يکم بالْوَعِيدِ انت كنت عارف وجاء لك رسول» وجالك قرآن, وجت لك آیات» وانت 
أنكرت» ما يُبَدَلُ الْقَْلُ لَدَيّ وَمَا أن بظَلام لَلْعييدِ انت متخيل عايزك تتخيل كده» واحد تان كافر قاعد مستني اللي قبله يخلص حسابه: 
واللي قبله اتقال له لَقَدْ كنت في عَفْلَ والملك جه شهد عليه عايزك تع تعيش المشهد, الملك جه شهد والشيطان قال ما أطغيته ولسه جاي 
يدافع عن نفسه» ربنا قال لا تنتصموا لدي» ارموه في جهنم وقبل ما يتنادي إيه؟ 0 -لله المثل الأعلى- اللي بعده» ففجأة لسه هيدخل 
بقى الحساب» جهنم بتقول إبه؟ هل من مزيد؟ تخيل! يَوْمَ تقول هم هَل امْمَلأْتِ وَتَقُولُ هَل من مَرِيدٍ ويجي اللي بعده يخش الحساب» انت 
داخل في جو؛ اللي قبلك كل وسائل الدفاع فشلت, الملك شهد عليه والشيطان شهد عليه واتاخد اترمى في جهنم» وجهنم منتظراك. تخيل 
انت داخل يَوْمَ تَقُولُ هنم مَل امَْأت وَتَقُولُ هَلْ من ميد ويتقفل الستار على النقاش مع الكفار هناء يعني تخيل كده الكافر اللي بيسمع 
السورة وبيتخيل صاحبه اللي أطغاه واللي أغواه واترمى في جهنم وهو هيدخل هيعمل إيه؟ يتقفل الستارء ودي دابماً عادة القرآن, إنه بيترك 
الخيال يذهب بعيداء وهو يقعد يفكر, زي كتير في القرآن جداً مش عايز أطول عليك, كنت في درس سورة القيامة فصلت إزاي القرآن 
بيجيب لقطات وأصوات وبعد كده يسدل الستار» ويسيبك انت تسرح وتفكر تحط نفسك يا ترى؟ يعني مغلاً إيه؛ "تَظُنٌ أن يُفْعَلَ ا فَاقرَة" 

؛ الآية دي مليئة بالجهولات» تَظْنُ ظن مش أكيد, هو قاعد يا ترى أن يُفْعَلَ مين اللي هيفعل بما؟ مش عارف» مبني لغير الفاعلء 
فَاقِرَةٌ فاقرة حاجة هتقتطم وسطه. هي إيه ماهوش عارف» يعني واحد قاعد يوم القيامة» شاكك إن هتيجي حاجة مش عارف منين» ولا مين» 
ولا هي إيهء هتقطم ضهره» تخيل الرعب والفزع» وتسيبه الآية» تروح للي بعدهاء فهنا برضه كده. يَوْمَ نَقُولُ مهتم مَل امْتَأتِ وَتَقُولُ -هي 
تغضب من مخلوقات الله زي ما اتكلمنا في سورة الملك تغضب لله -سبحانه وتعالى-» "تاذ تَيّرْ من الْعَيْظِ" الملك:8, فهنا تقول هل من 
مزيد؟ وتظل تفعل ذلك حتى يضع الرحمن فيها -سبحانه وتعالى- قدمه فتقول قط وتكتفي, وينشى الله -سبحانه وتعالى- خلقاً آخر للجنة, 
ثم يقول الله -سبحانه وتعالى-» المشهد بقى المرعب انتهىء وَأَزْلَِتِ انه ِلْمْتِينَ عَرَ بَعِيدِ عايزك تفصل بقى شوية كده المتقين ياما تعبواء 
وياما مشيوا عشان الجنة, آن الأوان أن تتقرب منهم الجنة, هم ياما مشيوا عشان ربناء وياما سعوا عشان ربناء دلوقتي بقى الجنة هي اللي 
تقرب» لذلك العلماء اختلفوا جداًء يعني إيه أرقت ان يعني الجنة هتتحرك؟ ولا الحساب أصلاًكان جنب الجنة؟ ولا دي وسائل الانتقال 
للجنة هتبقى بسرعة؟ أياً كان ولا فجأة هتفتح الجنة فيشموا ريحهاء أي كان قعدوا يفكرواء أنا عايز نسيب اللفظ كده › القت اه لمق 
غَبْر بَعِيدِء تخيل فجأة كده في وسط اجو الدرامي وده بيتضرب وده بيترمى في جهنم» وفجأة تشم ريح الجنة» ياه, أخيراً كل المتاعب هتخلص» 
كل الأذى والابتلاءات والأمراض والمشاكل ومعاندة الشهوات والرد على الشبهات, كل ده خلاص؟ عارف وتفتح بقى خلاص أبواب الجنة, 
والنظرة الأولى » وَأَزْلفَتِ اة مين غَيْر بَعِيدٍ * هُذَا ما تُوعَدُونَ هو كان منتظر ده يعني الناس رفضت الوعد ورفضت الوعيد» ده صدق 
هذاء فاتقال له ده اللي انت كنت منتظره» يا جماعة المؤمنين بيمروا بابتلاءات كتير قوي في الدنياء بس بيتصبروا باللحظة دي» بيتصبر باللحظة 
اللي هيخش فيها اجنةء بيتصبر باللحظة اللي هينغمس في أثمار الجنة, وينطلق في طرقات الجنة» بيتصبر بده في كل مرض في كل أذى في كل 
ابتلاء في كل تعذیب» في كل سجن» في كل ابتلاء مر به بیتصبر» المؤمن له ما يتصبر به وده مش خیال» ولا ده ضحك على الدقون» ده 
حقائق هو بينتظرهاء فربنا بيقول له هذا مَا تُوعَدُونَ ِكل أَوَابِ وخد بالك هو ده ما كنش ملاك, كان بيغلط وكان بيذنب لکن کان بيتوب 
كان سريع الأوبةء أواب؛ كثير الأوب بيرجع لربناء يعني إيه بيرجع لربنا؟ فريد الأنصاري له تعبير جميل؛ قال بيرجع لربناء إذا أذنب وبيرجع 
لربنا لو مرت عليه فترات وما أطعش ربناء عشان كده التقط التقاطة بديعة قال ليه البي -صلى الله عليه وسلم- ”مى الضحى صلاة الأوابين؟ 
قال لأن المسافة بين الفجر والضهر مسافة طويلةء المسلم لا يتحمل أن يظل طول هذه الفترة بدون صلاة ما يستحملش» ربنا عمل الضحى 
والقيام هؤلاء الأوابين الذين لا يصبرون على قلة الصلاة, ما يستحملش يا جماعة المسلم ما بيستحملش. عارف القلب المؤمن عامل زي 
الحاجة اللي لما بتطلعها من التلاجة وتعفن ما تستحملش تقعد بره التلاجة» هو قلب المؤمن كده ما يستحملش يقعد بعيد عن الذكر, لا 
يتحمل» يعني ده حاجة داخلية جواه» لذلك المنافق طبيعي نحم لا يذكرون الله إلا قليلاً, المسلم طبيعي إنه بيذكر ربنا كتيرء لا يتحملء هذا 
ما ُوعَدُونَ ِكل أَوَابٍ حفيظ * مَّنْ حَشي الرَحْمْنَه خشي والرحمن إزاي؟ خشية؛ خوف وفزع» والرحمن؛ رحمةء يعني دي كانت خشية مختلفة, 
علاقة لا توصف. أبو الحسن الندوي في مقدمة كتاب الأركان الأربعة وكتاب ماتع وهو بيتكلم عن الصلاة بيقول العلاقة بين العبد وربنا علاقة 
ليست كالعلاقة بين السيد والعبد ولا المالك والمملوك ولا الأب والابن» ولا أي تفسير مش موجود» دي علاقة مختلفة ليس ها إلا بين الرب 
والعبد» علاقة مختلفة, علاقة حب وخوف, خشية وإنابة, علاقة مختلفة» وطبعاً هو قلمه بديع وسيال» أرجو إن انتم تقرأوا كلامه عن الصلاة 
فيها. 


قال هُذَا مَا تُوعَدُونَ لِكُلّ اواب حَفيظ» كان مركز, كان بيحافظ على الفروض» وخايف من المعاصيء مَنْ حَشي الرَحْمْنَ بالْعَيْبٍ الكلمة 
البديعة وَجَاءَ بقلب شيب ) باقي المصاحبة دي» تخيل أنا بحس في الآية دي واحد ماسك قلبه وعمال يحافظ عليه وتيجي فتن تعرض الفتن 
على القلوب, ويحافظ على قلبه من الفتنة دي» وبعدين تيجي له طعنة في قلبهء فيحاول ينضفهاء وقلبه يتسخ فيحاول بمسحه. وبعدين ماشي 
بقلبه كده في الدنياء فقلبه يتعلق بحتة ينظر مثلاً عجبته قوي الدنياء فيحس إن قلبه اتعلق فينضف الحتة دي» ويحس إن قلبه فتن فينضف» 

هو واحد قاعد نفسه يوصل لربنا بقلبه سليم» جاء ربه بقلب سليم» جاء ربه بقلب منيب» يعني منظر واحد عايش ستين سنة ماسك قلبه 
خايف عليه يتلوث, وقلبه بيقع منه ويطين فيقوم وينضفه ويشبك في حاجة في الدنيا فيقطعهاء ويتعلق بمخلوق فربنا يبتليه ابتلاءات ويقطع 
هذا التعلق» حتى يصل إلى الله جح أخيراًء جاء ربه وَجَاءَ بِقَلْبٍ منيب لو نجح في إنه أواب وحفيظ وخشي الرحمن وجاء بقلب منيب يسمع 
أحلى نداء في حياته وأجمل نداء اذْخُلُوهَا بسَلام» أجمل ندا يا جماعة ده اللي بيقطع كارت عشان يشتري أي حاجة ولا رقم في موبايل ولا 
في بنك ولا أي حاجة وبیستنی رقمه لما بينادوا على رقمه بيبقى مبسوط بعد طول انتظارء تخيل لا يتقال لك اذْخُلُوهَا بِسلَام بلا حساب 
وبلا عذاب قمة السلام؛ دار السلام, والله هو السلام» وهتدخل أخيراً دار السلام اذْخُلُوهَا بِسَلام» واطمن» من أول لححظة بيتقال لك خد 
بالك هم في الدنيا كانوا خايفين من الموت ذلك ما كُنت مِنْهُ تيد وكانوا تحيص» زي ما هنقول إن شاء الله الحلقة الجاية» يتقال لهم لن تموتواء 
ذُلِكَ يَوْمُ الخُلُود يعني داخل بسلام وخلود. ويتقال لك استنى» قبل ما تدخل عايز أقول لك على حاجة مهمة قوي, كم ما يَشَاءُونَ فيهّاء 
أحس الواحد أول ما يسمع الكلمة دي يطلع يجري في الجنة, فينادي عليه منادي ولك أعظم من كل نعيم في الجنة» وما هو يا رب؟ أن تنظر 
إلى وجه الله. وَلَدَيْنَا مَزِيلٌ حاجة مش موجودة غير في الجنة» أن تنظر إلى وجه الله -سبحانه وتعالى-» أسأل الله لي ولكم أن يمن علينا بمذا 
النعيم» أسأل الله -سبحانه وتعالى- لذة النظر إلى وجهه الكريم, أسأل الله -سبحانه وتعالى- الشوق إلى لقائك, هذا الشوق الذي يرطب 
علينا ابتلاءات الدنياء ويعطينا زاداً في المسير في هذه الحياةء أقول قولي هذا وأستغفر لي ولكم والسلام عليكم ورحمة الله وبركاته, 

